pythainlp/thai-wiki-dataset-v3 huggingface dataset:
ประกาศสำนักงานศาลรัฐธรรมนูญ ประกาศ ณ วันที่ ๔ เมษายน พ.ศ. ๒๕๕๕

ประกาศสำนักงานศาลรัฐธรรมนูญ
เรื่อง ศาลรัฐธรรมนูญมีคำวินิจฉัยว่าบทบัญญัติแห่งกฎหมายขัดหรือแย้งต่อรัฐธรรมนูญ
ด้วยศาลรัฐธรรมนูญได้มีคำวินิจฉัยที่ ๑๒/๒๕๕๕ ลงวันที่ ๒๘ มีนาคม ๒๕๕๕ ว่าพระราชบัญญัติขายตรงและตลาดแบบตรง พ.ศ. ๒๕๔๕ มาตรา ๕๔ ซึ่งบัญญัติว่า “ในกรณีที่ผู้กระทำความผิดซึ่งต้องรับโทษตามพระราชบัญญัตินี้เป็นนิติบุคคล ให้กรรมการผู้จัดการ ผู้จัดการ หรือบุคคลใด ซึ่งรับผิดชอบในการดำเนินงานของนิติบุคคลนั้น ต้องรับโทษตามที่กฎหมายกำหนดไว้สำหรับความผิดนั้น ๆ ด้วย เว้นแต่จะพิสูจน์ได้ว่าตนมิได้มีส่วนในการกระทำความผิดของนิติบุคคลนั้น” ขัดหรือแย้งต่อรัฐธรรมนูญแห่งราชอาณาจักรไทย พุทธศักราช ๒๕๕๐ มาตรา ๓๙ วรรคสอง ที่บัญญัติว่า “ในคดีอาญา ต้องสันนิษฐานไว้ก่อนว่าผู้ต้องหาหรือจำเลยไม่มีความผิด”
ดังนั้น พระราชบัญญัติขายตรงและตลาดแบบตรง พ.ศ. ๒๕๔๕ มาตรา ๕๔ จึงเป็นอันใช้บังคับมิได้ตามรัฐธรรมนูญ มาตรา ๖
จึงประกาศให้ทราบทั่วกัน
ประกาศ ณ วันที่ ๔ เมษายน พ.ศ. ๒๕๕๕
เชาวนะ  ไตรมาศ
เลขาธิการสำนักงานศาลรัฐธรรมนูญ
----ราชกิจจานุเบกษา เล่ม ๑๒๙/ตอนที่ ๓๕ ก/หน้า ๔๕/๒๐ เมษายน ๒๕๕๕
คำแถลงการณ์ เรื่อง การปรับปรุงแก้ไขพระราชบัญญัติกฎอัยยการศึกฯ พุทธศักราช 2487

บรรณานุกรม
คำชี้แจง เรื่อง พระราชบัญญัติกฎอัยการศึกฯ

คำชี้แจง
ตั้งแต่เริ่มประกาศใช้กฎอัยการศึกทุกจังหวัดทั่วราชอาณาจักรเมื่อวันที่ ๑๐ ธันวาคม ๒๔๘๔ เวลา ๒๐.๔๕ นาฬิกา เป็นต้นมา ผู้กระทำผิดอาญาทั้งปวงย่อมถูกฟ้องยังศาลทหารตามกฎอัยการศึกทั้งสิ้น
ต่อมาได้มีประกาศกองบัญชาการทหารสูงสุด (ฉบับที่ ๑) บังคับใช้ตั้งแต่วันที่ ๒๕ มิถุนายน ๒๔๘๕ ให้ศาลพลเรือนมีอำนาจพิจารณาพิพากษาคดีอาญาดังที่ระบุไว้ในประกาศนั้นได้ ซึ่งคดีเหล่านี้มีคดีความผิดฐานใช้อำนาจและตำแหน่งหน้าที่ในทางทุจริต และคดีความผิดเกี่ยวแก่ความเท็จรวมอยู่ด้วย
ดังนั้น ตั้งแต่วันที่ ๒๕ มิถุนายน ๒๔๘๕ เป็นต้นมา คดีความผิดตามประกาศกองบัญชาการทหารสูงสุด ฉบับที่ ๒ นี้ จึงฟ้องที่ศาลพลเรือนเรื่อยมา
แต่บัดนี้ได้มีประกาศกองบัญชาการทหารสูงสุด ฉบับที่ ๒ นี้ สั่งให้ฟ้องคดีความผิดดังกล่าวยังศาลทหารดังเดิมอีก
ประกาศนี้ได้กำหนดไว้ดังจะแยกอธิบายได้เป็นตอน ๆ ดังนี้
๑. ความผิดดังที่ระบุไว้ในประกาศฉบับที่ ๒ นี้ ซึ่งเกิดขึ้นตั้งแต่วันบังคับใช้ประกาศฉบับที่ ๒ นี้เป็นต้นไป ต้องฟ้องศาลทหารทั้งสิ้น
๒. ถ้าความผิดเกิดขึ้นภายหลังวัน เวลา ประกาศ กฎอัยการศึก คือ วันที่ ๑๐ ธันวาคม ๒๔๘๔ เวลา ๒๐.๔๕ นาฬิกาเป็นต้นมาจนบัดนี้ และต่อๆ ไป ถ้ายังมิได้ฟ้อง ก็ให้ฟ้องที่ศาลทหาร (มีผลย้อนหลัง)
๓. ถ้าความผิดเกิดขึ้นระหว่างภายหลังวันบังคับใช้ประกาศ ฉบับที่ ๑ คือวันที่ ๒๕ มิถุนายน ๒๔๘๕ ถึงวันบังคับใช้ตามประกาศฉบับที่ ๒ นี้ ถ้าได้ฟ้องไว้ยังศาลพลเรือนก่อนวันใช้ประกาศฉบับที่ ๒ นี้บังคับแล้ว ก็เป็นอันให้ศาลพลเรือนพิจารณาพิพากษาต่อไปได้จนคดีถึงที่สุด
๔. ส่วนความผิดที่เกิดขึ้นภายหลังวันประกาศใช้กฎอัยการศึก (วันที่ ๑๐ ธันวาคม ๒๔๘๔) จนวันบังคับใช้ประกาศฉบับที่ ๑ (วันที่ ๒๕ มิถุนายน ๒๔๘๕) นั้น ย่อมต้องขึ้นศาลทหารอยู่แล้วเสมอไป
นายพลอากาศตรี ภ. เกสสำลี
เสนาธิการกองทัพสนาม
----ราชกิจจานุเบกษา เล่ม ๕๙/ตอนที่ ๕๒/หน้า ๑๔๒๖/๔ สิงหาคม ๒๔๘๕
กฎกระทรวง (๒๕๐๔) ออกตามความในพระราชบัญญัติกำหนดอัตรา ค่าธรรมเนียมอำเภอ ๒๕๐๓

กฎกระทรวง
ออกตามความในพระราชบัญญัติกำหนดอัตรา
ค่าธรรมเนียมอำเภอ
พ.ศ. ๒๕๐๓
อาศัยอำนาจตามความในมาตรา ๕ แห่งพระราชบัญญัติกำหนดอัตราค่าธรรมเนียมอำเภอ พ.ศ. ๒๕๐๓ รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้
ค่าธรรมเนียมอำเภอ ให้เรียกเก็บตามอัตรา ดังต่อไปนี้
๑. ค่าธรรมเนียมทำสัญญา
(๑) สัญญาที่มีทุนทรัพย์
หนึ่งร้อยบาทแรกหรือต่ำกว่า             ๕.๐๐ บาท
หนึ่งร้อยบาทหลังหรือเศษของ
หนึ่งร้อย ร้อยละ                          ๑.๐๐ บาท
แต่ฉบับหนึ่งไม่เกิน                     ๕๐๐.๐๐ บาท
(๒) สัญญาที่ไม่มีทุนทรัพย์ฉบับละ           ๑๐.๐๐ บาท
(๓) คู่ฉบับหนังสือสัญญาตาม (๑) หรือ (๒) ให้เรียกกึ่งอัตรา
แต่ไม่เกินหนึ่งร้อยบาท
๒. ค่าธรรมเนียมจดทะเบียนบุริมสิทธิ
ทรัพย์สิทธิ นิติกรรม ครั้งละ                 ๑๐.๐๐ บาท
๓. ค่าธรรมเนียมสลักหลังเปลี่ยนแก้ข้อความในสัญญา
(๑) ไม่เพิ่มทุนทรัพย์ ครั้งละ                   ๕.๐๐ บาท
(๒) เพิ่มทุนทรัพย์ครั้งหนึ่ง ๆ ให้คิดค่าธรรมเนียม
ตามทุนทรัพย์ที่เพิ่มขึ้นตามลำดับ ๑ (๑) และ (๓)
๔. ค่าธรรมเนียมตราสิน (ไม่ใช่คดีอาญา)
(๑) ค่าทำตราสิน                             ๑๐.๐๐ บาท
(๒) ค่าคัดสำเนาตราสิน                        ๕.๐๐ บาท
๕. ค่าธรรมเนียมชันสูตร (ไม่ใช่คดีอาญา)
(๑) ค่าทำชันสูตร                             ๑๐.๐๐ บาท
(๒) ค่าคัดสำเนาชันสูตร                       ๕.๐๐ บาท
๖. ค่าธรรมเนียมอายัดทรัพย์ (ไม่ใช่คดีอาญา)
(๑) ค่าอายัดทรัพย์                           ๑๐.๐๐ บาท
(๒) ค่าคัดสำเนาอายัดทรัพย์                   ๕.๐๐ บาท
๗. ค่าธรรมเนียมเบ็ดเตล็ด
(๑) ค่าตรวจค้นดูทะเบียนหรือเอกสารอย่างใด
ซึ่งไม่มีอัตราไว้โดยเฉพาะ ครั้งละ         ๕.๐๐ บาท
(๒) ค่าคัดสำเนาทะเบียนหรือเอกสารอย่างใด
โดยเจ้าพนักงานเป็นผู้คัดและรับรองซึ่งไม่มีอัตราไว้โดยเฉพาะ
หนึ่งร้อยคำแรกหรือต่ำกว่า             ๑๐.๐๐ บาท
หนึ่งร้อยคำหลังหรือเศษของ
หนึ่งร้อย ร้อยละ                          ๑.๐๐ บาท
(๓) ค่ารับรองสำเนาทะเบียนหรือเอกสารใด ๆ ซึ่งไม่มีอัตราไว้
โดยเฉพาะ ฉบับละ                        ๕.๐๐ บาท
(๔) บรรดาเอกสารต่าง ๆ ซึ่งต้องมีพยาน ให้เรียกค่าพยานรายตัว
พยานจ่ายให้แก่พยาน คนละ             ๒.๐๐ บาท
ให้ไว้ ณ วันที่ ๓ เมษายน พ.ศ. ๒๕๐๔
พลเอก ป.  จารุเสถียร
รัฐมนตรีว่าการกระทรวงมหาดไทย
หมายเหตุ :- เหตุผลในการประกาศใช้กฎกระทรวงฉบับนี้ คือ เพื่อกำหนดอัตราค่าธรรมเนียมอำเภอขึ้นไว้สำหรับเรียกเก็บ ตามนัยที่กำหนดไว้โดยมาตรา ๕ แห่งพระราชบัญญัติกำหนดอัตราค่าธรรมเนียมอำเภอ พ.ศ. ๒๕๐๓
----[๑] ราชกิจจานุเบกษา เล่ม ๗๘/ตอนที่ ๓๕/หน้า ๔๐๒/๑๘ เมษายน ๒๕๐๔
คำสั่งการไฟฟ้าส่วนภูมิภาค ที่ อ.๕/๒๕๕๑

คำสั่งการไฟฟ้าส่วนภูมิภาค
ที่ อ.๕/๒๕๕๑
เรื่อง อัตราค่าธรรมเนียมการใช้ไฟฟ้าและค่าบริการ
ด้วยคณะกรรมการการไฟฟ้าส่วนภูมิภาค ได้อนุมัติในการประชุม ครั้งที่ ๓/๒๕๕๑ เมื่อวันที่ ๒๔ มีนาคม ๒๕๕๑ ให้แก้ไขคำสั่งการไฟฟ้าส่วนภูมิภาค ที่ อ. ๕/๒๕๒๓ เรื่อง อัตราค่าธรรมเนียมการใช้ไฟฟ้าและค่าบริการในส่วนของค่าตรวจสอบการติดตั้งอุปกรณ์ไฟฟ้าภายนอกอาคารข้อ ๒.๒.๓ และข้อ ๒.๒.๔ เพื่อให้สะท้อนถึงต้นทุน และสอดคล้องกับสภาวการณ์ปัจจุบันในการดำเนินงานของการไฟฟ้าส่วนภูมิภาค
ฉะนั้น อาศัยอำนาจตามความในมาตรา ๒๓ (๕) แห่งพระราชบัญญัติการไฟฟ้าส่วนภูมิภาค พ.ศ. ๒๕๐๓ จึงออกคำสั่งให้ดำเนินการ ดังนี้
๑. ให้ยกเลิกค่าตรวจสอบการติดตั้งอุปกรณ์ไฟฟ้าภายนอกอาคารข้อ ๒.๒.๓ และข้อ ๒.๒.๔ ตามคำสั่ง กฟภ. ที่ อ. ๕/๒๕๒๓ สั่ง ณ วันที่ ๑๖ ธันวาคม ๒๕๒๓
๒. ให้เปลี่ยนแปลงการคิดค่าใช้จ่ายในการสำรวจออกแบบ จัดทำแผนผัง ประมาณการและค่าตรวจสอบแบบใหม่ ดังต่อไปนี้
ข้อ ๒.๒.๓ ผู้ที่ขอให้การไฟฟ้าส่วนภูมิภาค สำรวจ ออกแบบ จัดทำแผนผัง ประมาณการค่าใช้จ่ายขยายเขตระบบจำหน่าย ให้คิดค่าใช้จ่ายในอัตรา ๑% ของเงินลงทุนทั้งหมด แต่จะต้องไม่น้อยกว่า ๕,๐๐๐ บาท ในวันที่ยื่นคำร้องขอขยายเขต โดยแยกเป็น ๒ กรณี ดังนี้
(๑) กรณีให้การไฟฟ้าส่วนภูมิภาค ก่อสร้าง และผู้ใช้ไฟฟ้าชำระเงินค่าขยายเขตภายในกำหนดยืนราคา ให้นำเงินค่าสำรวจ ออกแบบ ขั้นต่ำ ๕,๐๐๐ บาท มาหักจากค่าขยายเขตหากผู้ขอใช้ไฟฟ้านำแผนผัง ประมาณการที่การไฟฟ้าส่วนภูมิภาค ออกแบบ ไปดำเนินการก่อสร้างเอง การไฟฟ้าส่วนภูมิภาคจะเรียกเก็บค่าใช้จ่ายเพิ่มในอัตรา ๑% ของเงินลงทุนทั้งหมด เฉพาะส่วนที่เกิน ๕,๐๐๐ บาท
(๒) กรณีที่ผู้ใช้ไฟฟ้าสำรวจออกแบบเอง ให้เก็บค่าตรวจสอบแบบ ๕,๐๐๐ บาท ในวันที่ยื่นคำร้องขอขยายเขต
สำหรับที่ดินจัดสรรให้ใช้หลักเกณฑ์เช่นเดียวกัน
ทั้งนี้ ส่วนราชการ หน่วยงานตามกฎหมายว่าด้วยระเบียบบริหารราชการส่วนท้องถิ่น หรือหน่วยงานที่กฎหมายบัญญัติให้มีฐานะเป็นส่วนราชการส่วนท้องถิ่น องค์การของรัฐรวมทั้งรัฐวิสาหกิจ ศาสนสถาน ไม่ต้องเรียกเก็บค่าสำรวจออกแบบขั้นต่ำในวันที่ยื่นคำร้องขอขยายเขตแต่ให้แจ้งยอดค่าใช้จ่ายในการสำรวจ ออกแบบทั้งหมดไปพร้อมกับค่าใช้จ่ายในการขยายเขตระบบจำหน่าย ส่วนขั้นตอนอื่นๆ ให้ถือปฏิบัติตามแนวทางเดียวกัน
ทั้งนี้ ให้ถือปฏิบัติตั้งแต่วันที่ ๑ กรกฎาคม ๒๕๕๑ เป็นต้นไป
สั่ง ณ วันที่ ๒๗ พฤษภาคม พ.ศ. ๒๕๕๑
อดิศร เกียรติโชควิวัฒน์
ผู้ว่าการ
----[๑] ราชกิจจานุเบกษา เล่ม ๑๒๕/ตอนพิเศษ ๑๑๒ ง/หน้า ๓๗/๔ กรกฎาคม ๒๕๕๑
ประกาศสำนักนายกรัฐมนตรี ประกาศ ณ วันที่ ๑๐ พฤศจิกายน พ.ศ. ๒๕๔๐

ประกาศสำนักนายกรัฐมนตรี
เรื่อง การอนุมัติพระราชกำหนดการปฏิรูประบบสถาบันการเงิน
พ.ศ. ๒๕๔๐
ตามที่คณะรัฐมนตรีได้เสนอขอให้รัฐสภาพิจารณาอนุมัติพระราชกำหนดการปฏิรูประบบสถาบันการเงิน พ.ศ. ๒๕๔๐ นั้น ในคราวประชุมสภาผู้แทนราษฎร ชุดที่ ๒๐ ปีที่ ๑ ครั้งที่ ๑ (สมัยวิสามัญครั้งที่ ๓) วันพุธที่ ๕ พฤศจิกายน ๒๕๔๐ ที่ประชุมได้ลงมติอนุมัติพระราชกำหนดดังกล่าว และในคราวประชุมวุฒิสภา ครั้งที่ ๑ (สมัยวิสามัญ) วันศุกร์ที่ ๗ พฤศจิกายน ๒๕๔๐ ที่ประชุมได้ลงมติอนุมัติพระราชกำหนดดังกล่าว
จึงประกาศมาตามความในมาตรา ๒๑๘ ของรัฐธรรมนูญแห่งราชอาณาจักรไทย
ประกาศ ณ วันที่ ๑๐ พฤศจิกายน พ.ศ. ๒๕๔๐
พลเอก ชวลิต  ยงใจยุทธ
นายกรัฐมนตรี
----[๑] ราชกิจจานุเบกษา เล่ม ๑๑๔/ตอนที่ ๗๐ ก/หน้า ๓๑/๑๔ พฤศจิกายน ๒๕๔๐
คำสั่งกระทรวงเกษตรและสหกรณ์ ที่ ๙๐๗/๒๕๕๙

คำสั่งกระทรวงเกษตรและสหกรณ์
ที่ ๙๐๗/๒๕๕๙
เรื่อง แต่งตั้งพนักงานเจ้าหน้าที่ตามพระราชกำหนดการประมง พ.ศ. ๒๕๕๘
อาศัยอำนาจตามความในบทนิยามคำว่า “พนักงานเจ้าหน้าที่” ในมาตรา ๕ แห่งพระราชกำหนดการประมง พ.ศ. ๒๕๕๘ รัฐมนตรีว่าการกระทรวงเกษตรและสหกรณ์ออกคำสั่งไว้ ดังต่อไปนี้
ข้อ ๑  ให้ยกเลิกคำสั่งกระทรวงเกษตรและสหกรณ์ ที่ ๑๑๙๔/๒๕๕๘ ลงวันที่ ๓๐ ธันวาคม พ.ศ. ๒๕๕๘ เรื่อง แต่งตั้งพนักงานเจ้าหน้าที่ตามพระราชกำหนดการประมง พ.ศ. ๒๕๕๘
ข้อ ๒  ให้ข้าราชการและลูกจ้างประจำในสังกัดกรมประมงผู้ดำรงตำแหน่งดังต่อไปนี้ เป็นพนักงานเจ้าหน้าที่ตามพระราชกำหนดการประมง พ.ศ. ๒๕๕๘
(๑) อธิบดีกรมประมง รองอธิบดีกรมประมง ผู้เชี่ยวชาญ ผู้ตรวจราชการกรม ผู้อำนวยการกอง ผู้อำนวยการศูนย์เขต ผู้อำนวยการศูนย์ หัวหน้าศูนย์ หัวหน้าหน่วย หัวหน้าด่านซึ่งสังกัดราชการบริหารส่วนกลาง ให้มีอำนาจหน้าที่ปฏิบัติการตลอดเขตท้องที่ทุกจังหวัด
(๒) นักวิชาการประมง นักวิชาการผลิตภัณฑ์อาหาร นักวิชาการสถิติ นักวิชาการเผยแพร่ นักเดินเรือ นิติกร เศรษฐกร นายช่างกลเรือ เจ้าพนักงานประมง เจ้าพนักงานธุรการ เจ้าพนักงานสถิติ เจ้าพนักงานสื่อสาร เจ้าพนักงานเดินเรือ นายช่างเครื่องกล และลูกจ้างประจำกองตรวจการประมงผู้ดำรงตำแหน่งนายท้ายเรือ นายท้ายเรือกลชายทะเล ช่างเครื่องยนต์ ช่างเครื่องเรือ ซึ่งสังกัดราชการบริหารส่วนกลาง กรมประมง ให้มีอำนาจหน้าที่ปฏิบัติการตามมาตรา ๙ มาตรา ๑๑ มาตรา ๖๔ มาตรา ๗๘ มาตรา ๘๒ มาตรา ๘๕ มาตรา ๘๗ มาตรา ๙๒ มาตรา ๙๕ มาตรา ๙๖ มาตรา ๙๙ มาตรา ๑๐๒ มาตรา ๑๐๓ มาตรา ๑๐๔ มาตรา ๑๐๕ มาตรา ๑๒๐ ตลอดเขตท้องที่ทุกจังหวัด
(๓) ประมงพื้นที่กรุงเทพมหานคร หัวหน้ากลุ่ม หัวหน้าฝ่าย หัวหน้าประมงเขตพื้นที่นักวิชาการประมง เจ้าพนักงานประมง ซึ่งสังกัดสำนักงานประมงพื้นที่กรุงเทพมหานคร ให้มีอำนาจหน้าที่ปฏิบัติการตามมาตรา ๙ มาตรา ๑๑ มาตรา ๖๔ มาตรา ๗๘ มาตรา ๘๒ มาตรา ๘๕ มาตรา ๘๗ มาตรา ๙๕ มาตรา ๙๖ มาตรา ๙๙ มาตรา ๑๐๒ มาตรา ๑๐๓ มาตรา ๑๐๕ มาตรา ๑๒๐ ภายในเขตท้องที่รับผิดชอบ
(๔) ประมงจังหวัด หัวหน้ากลุ่ม ประมงอำเภอ นักวิชาการประมง เจ้าพนักงานประมง ซึ่งสังกัดราชการบริหารส่วนภูมิภาค กรมประมง ให้มีอำนาจหน้าที่ปฏิบัติการตามมาตรา ๙ มาตรา ๑๑ มาตรา ๖๔ มาตรา ๗๘ มาตรา ๘๒ มาตรา ๘๕ มาตรา ๘๗ มาตรา ๙๕ มาตรา ๙๖ มาตรา ๙๙ มาตรา ๑๐๒ มาตรา ๑๐๓ มาตรา ๑๐๕ มาตรา ๑๒๐ ภายในเขตท้องที่รับผิดชอบ
(๕) หัวหน้าฝ่าย นักจัดการงานทั่วไป เจ้าพนักงานธุรการ และลูกจ้างประจำผู้ดำรงตำแหน่งนายท้ายเรือ นายท้ายเรือกลชายทะเล ช่างเครื่องเรือ ซึ่งสังกัดราชการบริหารส่วนภูมิภาค กรมประมงให้มีอำนาจหน้าที่ปฏิบัติการตามมาตรา ๙ มาตรา ๑๑ มาตรา ๘๒ มาตรา ๘๕ มาตรา ๘๗ มาตรา ๙๕ มาตรา ๙๖ มาตรา ๙๙ มาตรา ๑๐๒ มาตรา ๑๐๓ มาตรา ๑๐๕ มาตรา ๑๒๐ ภายในเขตท้องที่รับผิดชอบ
ข้อ ๓  ให้ข้าราชการในสังกัดกระทรวงมหาดไทยผู้ดำรงตำแหน่งดังต่อไปนี้ เป็นพนักงานเจ้าหน้าที่ตามพระราชกำหนดการประมง พ.ศ. ๒๕๕๘
(๑) ผู้ว่าราชการจังหวัด ให้มีอำนาจหน้าที่ปฏิบัติการตามมาตรา ๑๑ มาตรา ๖๒ มาตรา ๖๓ มาตรา ๑๐๒ มาตรา ๑๐๓ มาตรา ๑๐๕ มาตรา ๑๒๐ ภายในเขตท้องที่รับผิดชอบ
(๒) นายอำเภอ ให้มีอำนาจหน้าที่ปฏิบัติการตามมาตรา ๑๑ มาตรา ๓๑ มาตรา ๗๙ มาตรา ๑๐๒ มาตรา ๑๐๓ มาตรา ๑๐๕ มาตรา ๑๒๐ ภายในเขตท้องที่รับผิดชอบ
ข้อ ๔[๑]  คำสั่งนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป
สั่ง ณ วันที่ ๗ พฤศจิกายน พ.ศ. ๒๕๕๙
พลเอก ฉัตรชัย  สาริกัลยะ
รัฐมนตรีว่าการกระทรวงเกษตรและสหกรณ์
----[๑] ราชกิจจานุเบกษา เล่ม ๑๓๓/ตอนพิเศษ ๒๖๐ ง/หน้า ๓๘/๑๕ พฤศจิกายน ๒๕๕๙
คำสั่งกระทรวงเกษตรและสหกรณ์ ที่ ๖๕๕/๒๕๕๖

คำสั่งกระทรวงเกษตรและสหกรณ์
ที่ ๖๕๕/๒๕๕๖
เรื่อง แต่งตั้งพนักงานเจ้าหน้าที่ตามพระราชบัญญัติการประมง พ.ศ. ๒๔๙๐
โดยที่เป็นการสมควรแต่งตั้งข้าราชการและพนักงานส่วนท้องถิ่นบางตำแหน่งเป็นพนักงานเจ้าหน้าที่ตามกฎหมายว่าด้วยการประมง เพื่อให้องค์กรปกครองส่วนท้องถิ่นมีอำนาจหน้าที่ส่งเสริมและรักษาคุณภาพสิ่งแวดล้อมตามที่รัฐธรรมนูญบัญญัติไว้
อาศัยอำนาจตามความในมาตรา ๕ แห่งพระราชบัญญัติการประมง พ.ศ. ๒๔๙๐ รัฐมนตรีว่าการกระทรวงเกษตรและสหกรณ์ออกคำสั่งแต่งตั้งข้าราชการและพนักงานส่วนท้องถิ่นในสังกัดราชการบริหารส่วนท้องถิ่น ผู้ดำรงตำแหน่งดังต่อไปนี้
๑. เมืองพัทยา
(๑) นายกเมืองพัทยา
(๒) ปลัดเมืองพัทยา
(๓) รองปลัดเมืองพัทยา
(๔) ผู้อำนวยการสำนักสิ่งแวดล้อม
(๕) เจ้าพนักงานประมง สำนักงานเมืองพัทยา สาขาเกาะล้าน
๒. องค์กรปกครองส่วนท้องถิ่นอื่น ยกเว้นกรุงเทพมหานคร
(๑) ปลัดองค์กรปกครองส่วนท้องถิ่น
(๒) นักวิชาการประมง
(๓) เจ้าพนักงานประมง
(๔) เจ้าหน้าที่ประมง
เป็นพนักงานเจ้าหน้าที่ และให้มีอำนาจหน้าที่ปฏิบัติการตามมาตรา ๕๖ มาตรา ๕๗ และมาตรา ๕๙ แห่งพระราชบัญญัติการประมง พ.ศ. ๒๔๙๐ ภายในเขตท้องที่รับผิดชอบ
ทั้งนี้ ตั้งแต่บัดนี้เป็นต้นไป
สั่ง ณ วันที่ ๒๙ สิงหาคม พ.ศ. ๒๕๕๖
ยุคล  ลิ้มแหลมทอง
รัฐมนตรีว่าการกระทรวงเกษตรและสหกรณ์
----[๑] ราชกิจจานุเบกษา เล่ม ๑๓๐/ตอนพิเศษ ๑๔๘ ง/หน้า ๘๘/๓๑ ตุลาคม ๒๕๕๖
แจ้งความสำนักคณะรัฐมนตรี เรื่อง แต่งตั้งคณะกรรมการการไฟฟ้ายันฮี พ.ศ. 2500

เปลี่ยนทาง แจ้งความสำนักคณะรัฐมนตรี เรื่อง แต่งตั้งคณะกรรมการการไฟฟ้ายันฮี
ประกาศกรมบัญชาการทัพใหญ่ เรื่องยกเลิกกำหนดในทางอรรถคดีในเขตสงครามบางแห่ง

อ้างอิง

ราชกิจจานุเบกษา เล่มที่ ๖๒ ตอนที่ ๑๕ก หน้า ๒๑๖ วันที่ ๑๓ มีนาคม พ.ศ. ๒๔๘๘
ประกาศกองบัญชาการทหารสูงสุด เรื่องการจัดการปกครองดินแดน 4 รัฐมลายู

อ้างอิง

ราชกิจจานุเบกษา เล่มที่ 60 ตอนที่ 68 หน้า 1921 วันที่ 21 ธันวาคม 2486
ประกาศ ตั้งคณะกรรมการประสานงานทหาร-พลเรือน

อ้างอิง

ราชกิจจานุเบกษา เล่มที่ 59 ตอนที่ 8 หน้า 334 วันที่ 1 กุมภาพันธ์ 2485
ประกาศเจ้าพนักงานพิทักษ์ทรัพย์ ตามคดีหมายเลขแดงที่ ล. ๓๐๕๓/๒๕๖๑

หมายเลขแดงที่ ล. ๓๐๕๓/๒๕๖๑ 
ศาลลมละลายกลาง 
ดวย บริษัท บริหารสินทรัพย มหานคร จํากัด โจทก ไดยื่นฟองตอศาลลมละลายกลางขอให จําเลยทั้งสองลมละลาย และศาลไดมีคําสั่งลงวันที่ ๙ สิงหาคม ๒๕๖๑ ใหพิทักษทรัพยของ นางเสาวนีย คําสิงหจําเลยที่ ๑ , นายสมรักษ คําสิงห จําเลยที่ ๒ เด็ดขาด ตามพระราชบัญญัติลมละลาย พุทธศักราช ๒๔๘๓ แลว 
จําเลยที่ ๑ เลขประจําตัวประชาชน ๕-๔๐๙๙-๙๙๐๓๘-๒๓-๖ เกิดเมื่อวันที่ ๒๖ พฤษภาคม ๒๕๑๖ มีภูมิลําเนาอยูบานเลขที่ ๒๐๐/๒๑ ถนนนวมินทร แขวงนวมินทร เขตบึงกุม กรุงเทพมหานคร 
จําเลยที่ ๒ เลขประจําตัวประชาชน ๓-๔๐๑๐-๐๐๕๓๖-๑๒-๓ เกิดเมื่อวันที่ ๑๖ มกราคม ๒๕๑๖ มีภูมิลําเนาอยูบานเลขที่ ๒๐๐/๒๑ ถนนนวมินทร แขวงนวมินทร เขตบึงกุม กรุงเทพมหานคร 
ดังนั้น นับแตวันที่ศาลมีคําสั่ง เจาพนักงานพิทักษทรัพยแตผูเดียว มีอํานาจจัดการเกี่ยวกับกิจการ และทรัพยสินของจําเลย ตามมาตรา ๒๒ แหงพระราชบัญญัติลมละลาย พุทธศักราช ๒๔๘๓ 
อนึ่ง เจาหนี้ซึ่งจะขอรับชําระหนี้ในคดีนี้ จะเปนโจทกหรือไมก็ตาม ตองยื่นคําขอรับชําระหนี้ตอ เจาพนักงานพิทักษทรัพยที่ฝายคําคูความ สํานักงานเลขานุการกรม กรมบังคับคดี หรือ สํานักงานบังคับคดี ซึ่งจําเลยมีภูมิลําเนาอยู ภายในกําหนดเวลา ๒ เดือน นับแตวันที่โฆษณาคําสั่งนี้ และเจาพนักงาน พิทักษทรัพยไดกําหนดวันลงโฆษณาในราชกิจจานุเบกษา ในวันที่ ๒๑ กันยายน ๒๕๖๑ ซึ่งตรวจไดจาก เว็บไซตของกลุมงานราชกิจจานุเบกษาที่ www.ratchakitcha.soc.go.th 
อ้างอิง

ประกาศในราชกิจจานุเบกษา
คาถาป้องกันภัยพิบัติ

ระตะนัตตะ ยังปุเชมิ คุณะวันตา นะราปิจะ
เตโสตตะมา นุภาเวนะ ปุญญานิ ปะกะตานิเม
ประกาศเปลี่ยนชื่อโรงเรียนในกลุ่มโรงเรียนจุฬาภรณราชวิทยาลัย

เรื่อง พระราชทานพระอนุญาตให้เปลี่ยนชื่อโรงเรียนจุฬาภรณราชวิทยาลัย
เรียน รัฐมนตรีว่าการกระทรวงศึกษาธิการ
อ้างถึง หนังสือกระทรวงศึกษาธิการ ที่ ศธ&nbsp;๑๔๒๗๘/๒๑๑๒&nbsp;ลงวันที่&nbsp;๓๐&nbsp;พฤษภาคม&nbsp;๒๕๖๑
ตามที่ ท่านได้มีหนังสือขอให้นำความกราบทูล&nbsp;สมเด็จพระเจ้าลูกเธอ&nbsp;เจ้าฟ้าจุฬาภรณวลัยลักษณ์&nbsp;อัครราชกุมารี ขอพระราชทานพระวินิจฉัยเรื่อง เปลี่ยนชื่อโรงเรียนจุฬาภรณราชวิทยาลัย เป็น “โรงเรียนวิทยาศาสตร์จุฬาภรณราชวิทยาลัย” ต่อท้ายด้วยชื่อจังหวัดที่เป็นสถานที่ตั้งของโรงเรียน และใช้นามภาษาอังกฤษว่า “Princess&nbsp;Chulabhorn&nbsp;Science&nbsp;High&nbsp;School” ความละเอียดตามหนังสือที่อ้างถึงแล้วนั้น
การนี้ ความทราบฝ่าพระบาทแล้ว พระราชทานพระอนุญาตให้เปลี่ยนชื่อโรงเรียนตามที่กราบทูลขอมา
เรื่องตั้งเจ้าพระยานครศรีธรรมราชครั้งกรุงธนบุรี

REDIRECT ประชุมพงศาวดาร/ภาคที่ 2
เรื่องตั้งพระบริรักษ์ภูเบศร์เปนพระยานครศรีธรรมราช

REDIRECT ประชุมพงศาวดาร/ภาคที่ 2
เรื่องตั้งเจ้าพระยานครศรีธรรมราช (พัฒน์)

REDIRECT ประชุมพงศาวดาร/ภาคที่ 2
รัฐธรรมนูญแห่งราชอาณาจักรไทย (ฉบับชั่วคราว) พุทธศักราช ๒๕๕๗

เปลี่ยนทาง รัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2557
พระราชบัญญัติเสื้อครุยข้าราชการตุลาการและดะโต๊ะยุติธรรม พ.ศ. ๒๕๓๔

พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า
โดยที่เป็นการสมควรให้มีกฎหมายว่าด้วยเสื้อครุยข้าราชการตุลาการและดะโต๊ะยุติธรรม
จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของสภานิติบัญญัติแห่งชาติ ดังต่อไปนี้
มาตรา ๑ พระราชบัญญัตินี้เรียกว่า “พระราชบัญญัติเสื้อครุยข้าราชการตุลาการและดะโต๊ะยุติธรรม พ.ศ. ๒๕๓๔”
มาตรา ๒ พระราชบัญญัตินี้ให้ใช้บังคับเมื่อพ้นกำหนดเก้าสิบวันนับแต่วันประกาศในราชกิจจานุเบกษาเป็นต้นไป
มาตรา ๓ ให้ยกเลิกข้อ ๑ ของมาตรา ๕ แห่งพระราชกำหนดเสื้อครุย ร.ศ. ๑๓๐ ซึ่งแก้ไขเพิ่มเติมโดยพระราชกำหนดเสื้อครุยแก้ไขเพิ่มเติม พุทธศักราช ๒๔๗๒
มาตรา ๔ ให้มีเสื้อครุยข้าราชการตุลาการและดะโต๊ะยุติธรรมเป็นเครื่องหมายแสดงฐานะของข้าราชการตุลาการและดะโต๊ะยุติธรรม ตามกฎหมายว่าด้วยระเบียบข้าราชการฝ่ายตุลาการ
การกำหนดลักษณะ ชนิด ประเภท และส่วนประกอบของเสื้อครุยข้าราชการตุลาการและดะโต๊ะยุติธรรม ให้ตราเป็นพระราชกฤษฎีกา
มาตรา ๕ ให้ข้าราชการตุลาการและดะโต๊ะยุติธรรมสวมเสื้อครุยตามมาตรา ๔ ในเวลาขึ้นบัลลังก์พิจารณาพิพากษาคดี
การใช้เสื้อครุยในโอกาสอื่นนอกจากที่บัญญัติไว้ในวรรคหนึ่ง ให้เป็นไปตามที่กำหนดในกฎกระทรวง
มาตรา ๖ ผู้ใดใช้เสื้อครุยข้าราชการตุลาการหรือดะโต๊ะยุติธรรมโดยที่ตนไม่มีสิทธิที่จะใช้ ถ้าได้กระทำเพื่อให้บุคคลอื่นเชื่อว่าตนมีสิทธิที่จะใช้ต้องระวางโทษจำคุกไม่เกินหนึ่งปี หรือปรับไม่เกินสองหมื่นบาท หรือทั้งจำทั้งปรับ
มาตรา ๗ ให้รัฐมนตรีว่าการกระทรวงยุติธรรมรักษาการตามพระราชบัญญัตินี้ และให้มีอำนาจออกกฎกระทรวงเพื่อปฏิบัติการตามพระราชบัญญัตินี้
กฎกระทรวงนั้น เมื่อได้ประกาศในราชกิจจานุเบกษาแล้ว ให้ใช้บังคับได้
หมายเหตุ
หมายเหตุ.
เหตุผลในการประกาศใช้พระราชบัญญัติฉบับนี้ คือ โดยที่ได้มีกฎหมายกำหนดให้ผู้พิพากษาคือข้าราชการตุลาการทุกชั้นที่เป็นเนติบัณฑิตสวมเสื้อครุยเนติบัณฑิตในเวลาขึ้นบัลลังก์พิจารณาพิพากษาคดี แต่หาได้มีกฎหมายกำหนดให้มีเสื้อครุยข้าราชการตุลาการโดยเฉพาะและกำหนดให้ข้าราชการตุลาการสวมเสื้อครุยดังกล่าวในเวลาขึ้นบัลลังก์พิจารณาพิพากษาคดีไม่ และโดยที่ดะโต๊ะยุติธรรมเป็นผู้มีอำนาจและหน้าที่ในการพิจารณาพิพากษาคดีในพระปรมาภิไธยพระมหากษัตริย์เช่นเดียวกับข้าราชการตุลาการ แต่ก็ยังไม่มีกฎหมายกำหนดให้มีเสื้อครุยดะโต๊ะยุติธรรม และกำหนดให้ดะโต๊ะยุติธรรมสวมเสื้อครุยดังกล่าวในเวลาขึ้นบัลลังก์พิจารณาพิพากษาคดี สมควรกำหนดให้มีกฎหมายกำหนดให้มีเสื้อครุยข้าราชการตุลาการและดะโต๊ะยุติธรรม และกำหนดให้ข้าราชการตุลาการและดะโต๊ะยุติธรรมสวมเสื้อครุยดังกล่าวในเวลาขึ้นบัลลังก์พิจารณาพิพากษาคดี จึงจำเป็นต้องตราพระราชบัญญัตินี้
เชิงอรรถ
คําสั่งหัวหน้าคณะรักษาความสงบแห่งชาติที่ ๔/๒๕๕๘

โดยที่ปรากฏว่าในปัจจุบันยังคงมีการกระทําที่เป็นการฝ่าฝืนบทบัญญัติแห่งกฎหมายที่คุ้มครองประโยชน์สาธารณะและประชาชนโดยส่วนรวมเป็นจํานวนมาก และการบังคับใช้กฎหมายยังเป็นไปอย่างไม่เคร่งครัดและไม่มีประสิทธิภาพเท่าที่ควร ส่งผลให้เป็นอุปสรรคต่อการปฏิรูปประเทศในด้านต่าง ๆและก่อให้เกิดปัญหาความไม่สงบเรียบร้อยในเรื่องต่าง ๆ เช่น การบุกรุกที่สาธารณะ ป่าสงวนแห่งชาติอุทยานแห่งชาติ การใช้ประโยชน์ในพื้นที่สาธารณะกีดขวางทางจราจร ทําให้ประชาชนได้รับความเดือดร้อนในการใช้ชีวิตประจําวัน เป็นต้น จึงเป็นการสมควรที่จะกําหนดมาตรการเพื่อเพิ่มประสิทธิภาพในการบังคับใช้กฎหมายให้เป็นไปตามวัตถุประสงค์ของกฎหมายนั้น
อาศัยอํานาจตามความในมาตรา ๔๔ ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช ๒๕๕๗ หัวหน้าคณะรักษาความสงบแห่งชาติโดยความเห็นชอบของคณะรักษาความสงบแห่งชาติจึงมีคําสั่ง ดังต่อไปนี้
ข้อ ๑ ในกรณีที่มีความจําเป็นเพื่อให้การบังคับใช้กฎหมายที่คุ้มครองประโยชน์สาธารณะและประชาชนโดยส่วนรวมเป็นไปอย่างเคร่งครัดและมีประสิทธิภาพ รัฐมนตรีผู้รักษาการตามกฎหมายอาจขอความช่วยเหลือจากเจ้าหน้าที่ฝ่ายทหาร โดยแจ้งความประสงค์ไปยังรัฐมนตรีว่าการกระทรวงกลาโหมเพื่อพิจารณามอบหมายให้เจ้าหน้าที่ฝ่ายทหารไปปฏิบัติการตามคําขอดังกล่าว
ในกรณีที่เห็นสมควร รัฐมนตรีว่าการกระทรวงกลาโหม อาจขอให้หัวหน้าคณะรักษาความสงบแห่งชาติมีคําสั่งมอบหมายให้เจ้าหน้าที่ฝ่ายทหารมีอํานาจหน้าที่เป็นเจ้าพนักงานตามกฎหมายฉบับใดฉบับหนึ่งหรือหลายฉบับ เพื่อประโยชน์ในการบังคับใช้กฎหมายนั้นให้เป็นไปอย่างเคร่งครัดและมีประสิทธิภาพ
ข้อ ๒ ในการปฏิบัติการตามข้อ ๑ ให้เจ้าหน้าที่ฝ่ายทหารที่ได้รับมอบหมายมีอํานาจหน้าที่เช่นเดียวกับเจ้าพนักงานหรือพนักงานเจ้าหน้าที่ตามกฎหมายนั้น รวมทั้งให้เป็นเจ้าพนักงานตามประมวลกฎหมายอาญาและเป็นพนักงานฝ่ายปกครองหรือตํารวจชั้นผู้ใหญ่ตามประมวลกฎหมายวิธีพิจารณาความอาญา
ข้อ ๓ ให้เจ้าพนักงานตามประมวลกฎหมายวิธีพิจารณาความอาญา และเจ้าพนักงานหรือพนักงานเจ้าหน้าที่ตามกฎหมายที่รัฐมนตรีผู้รักษาการตามกฎหมายนั้น ขอความช่วยเหลือจากเจ้าหน้าที่ฝ่ายทหาร ยังคงต้องปฏิบัติหน้าที่ของตนตามกฎหมายนั้น ๆ โดยเคร่งครัด และให้ดําเนินการร่วมกับเจ้าหน้าที่ฝ่ายทหารที่ได้รับมอบหมายให้ปฏิบัติการตามคําสั่งนี้ หากขัดขืนหรือไม่ให้ความร่วมมือจนก่อให้เกิดความเสียหายในการบังคับใช้กฎหมายให้มีประสิทธิภาพ ให้ถือว่าผู้นั้นกระทําความผิดวินัยร้ายแรง
ข้อ ๔ คําสั่งนี้ให้มีผลตั้งแต่วันประกาศในราชกิจจานุเบกษาเป็นต้นไป
เชิงอรรถ
พระราชกำหนดการปฏิรูประบบสถาบันการเงิน พ.ศ. ๒๕๔๐

ฉบับปัจจุบัน
พระราชบัญญัติลิขสิทธิ์ พ.ศ. ๒๕๓๗ ปรับปรุงเมื่อวันที่ ๒๒ พฤษภาคม พ.ศ. ๒๕๔๑
ฉบับแรก
พระราชกำหนดการปฏิรูประบบสถาบันการเงิน พ.ศ. ๒๕๔๐ ประกาศใช้เมื่อวันที่ ๒๒ ตุลาคม พ.ศ. ๒๕๔๐
รายละเอียดการแก้ไขเพิ่มเติม
คำสั่งคณะรักษาความสงบแห่งชาติที่ ๔๒/๒๕๕๗

เพื่อให้การรักษาความสงบและการแก้ไขปัญหาบ้านเมืองเป็นไปด้วยความเรียบร้อย จึงให้บุคคลเข้ามารายงานตัว ณ ห้องจามจุรี สโมสรทหารบก เทเวศร์ ในวันที่ ๒ มิถุนายน พุทธศักราช ๒๕๕๗ เวลา ๑๐๐๐ - ๑๒๐๐ ดังนี้
๑. นายคารม พลพรกลาง
๒. นายเรืองไกร ลีกิจวัฒนะ
คำสั่งคณะรักษาความสงบแห่งชาติที่ ๔๔/๒๕๕๗

เพื่อให้การรักษาความสงบและการแก้ไขปัญหาบ้านเมืองเป็นไปด้วยความเรียบร้อย จึงให้บุคคลเข้ามารายงานตัว ณ ห้องจามจุรี สโมสรทหารบก เทเวศร์ ในวันที่ ๓ มิถุนายน พุทธศักราช ๒๕๕๗ เวลา ๑๐๐๐ - ๑๒๐๐ ดังนี้
๑. นายสุธาชัย ยิ้มประเสริฐ 
๒. นายเก่งกิจ กิติเรียงลาภ 
๓. นายรัชพงศ์ โอชาพงศ์ 
๔. นายเทวฤทธิ์ มณีฉาย 
๕. น.ส.อุลัยรัตน์ ชูด้วง 
๖. นายอัมรินทร์ ใสรัมย์  
๗. นายนิพนธ์ ผดุงศิลป์ไพโรจน์ 
๘. นางปราณี ด่านวัฒนานุสรณ์ 
๙.นายกิตติศักดิ์ สุจิตตารมย์ 
๑๐. น.ส.จิตรา คชเดช 
๑๑. นางสลิลทิพย์ ณ พัทลุง 
๑๒. นายสุวัฒน์ หล่ำบุตร 
๑๓. นายเสรีภาพ สุนทรชัยภัค  
๑๔. นายพฤทธิ์นรินทร์ ธนบริบูรณ์สุข
๑๕. นายสราวุฒิ ภูธรโยธิน  
๑๖. นายวันชัย จงจรูญหิรัณย์   
๑๗. นายธนพร ศรียากูล   
๑๘. นายพฤกษ์ พฤกษ์สุนันท์   
๑๙. นายพิพัฒน์ พรรณสุวรรณ์   
๒๐. นางยุพิณ กองจันดี   
๒๑. นายเฉลียว จันเขียด   
๒๒. นายสิรภพ กรณ์อรุษ   
๒๓. นายเอกราช เนตรดี   
๒๔. นายปัญญา สุรกำจรโรจน์   
๒๕. นายวันเฉลิม สัตย์ศักดิ์สิทธิ์   
๒๖. นายธนัท ศรีนิธิโฆษิต   
๒๗. น.อ.สุรพล นะวะมวัฒน์   
๒๘. นายคฑาวุธ บูรณ์พิทักษ์
คำสั่งคณะรักษาความสงบแห่งชาติที่ ๔๓/๒๕๕๗

เพื่อให้การรักษาความสงบและการแก้ไขปัญหาบ้านเมืองเป็นไปด้วยความเรียบร้อย จึงให้บุคคลเข้ามารายงานตัว ณ ห้องจามจุรี สโมสรทหารบก เทเวศร์ ในวันที่ ๒ มิถุนายน พุทธศักราช ๒๕๕๗ เวลา ๑๐๐๐ - ๑๒๐๐ ดังนี้
๑. พันตำรวจเอก นริศ แสวงจิตร
๒. นาง หน่อย แดงเป้า
๓. นางสาว การิน ประจันทร์
๔. นายสิทธิชัย กิตติธเนศวร
๕. นายประภัสร์ จงสงวน
๖. นายจักรพันธ์ุ ยมจินดา
๗. นายบัญญัติ เย็นใจเฉื่อย
๘. นายณรงค์ศักดิ์ พลายอร่าม
ประกาศคณะรักษาความสงบแห่งชาติ ฉบับที่ ๕๒/๒๕๕๗

เพื่อเป็นการเสริมสร้างบรรยากาศการท่องเที่ยว และลดผลกระทบจากการห้ามออกนอกเคหสถาน ในพื้นที่ที่อยู่ในสภาวะสงบและปราศจากการชุมนุมทางการเมืองอันส่งผลกระทบต่อความมั่นคงของชาติ จึงให้ยกเลิกการห้ามออกนอกเคหสถานในพื้นที่เมืองพัทยา จังหวัดชลบุรี พื้นที่อำเภอเกาะสมุย จังหวัดสุราษฎร์ธานี และจังหวัดภูเก็ต สำหรับในพื้นที่อื่น ให้ยังคงปฏิบัติตามประกาศคณะรักษาความสงบแห่งชาติ ฉบับที่ ๔๒/๒๕๕๗ ลงวันที่ ๒๖ พฤษภาคม ๒๕๕๗ เรื่องแก้ไขห้วงเวลาห้ามออกนอกเคหสถาน 
ทั้งนี้ ตั้งแต่บัดนี้เป็นต้นไป จนกว่าจะมีการเปลี่ยนแปลง
คำสั่งคณะรักษาความสงบแห่งชาติที่ ๔๖/๒๕๕๗

เพื่อให้การรักษาความสงบและการแก้ไขปัญหาบ้านเมืองเป็นไปด้วยความเรียบร้อย จึงให้บุคคลเข้ามารายงานตัว ณ ห้องจามจุรี สโมสรทหารบก เทเวศร์ ในวันที่ ๔ มิถุนายน พุทธศักราช ๒๕๕๗ เวลา ๑๐.๐๐ - ๑๒.๐๐ ดังนี้
๑. นายขรรค์ชัย บุนปาน 
๒. นายบรรณพจน์ ดามาพงศ์
คำสั่งคณะรักษาความสงบแห่งชาติที่ ๔๕/๒๕๕๗

เพื่อให้การบริหารราชการแผ่นดิน และการใช้จ่ายงบประมาณภาครัฐเป็นไปด้วยความรอบคอบมีความโปร่งใส และอยู่ในระเบียบวินัยการเงินและการคลัง คณะรักษาความสงบเรียบร้อยแห่งชาติจึงออกคำสั่งดังนี้
ข้อ ๑. แต่งตั้งคณะกรรมการติดตาม และตรวจสอบการใช้จ่ายงบประมาณภาครัฐ หรือ คตร. ซึ่งประกอบด้วย
ข้อ ๒. ให้คณะกรรมการตามข้อ ๑. มีอำนาจหน้าที่ดังนี้
๑. ติดตามและตรวจสอบการใช้จ่ายงบประมาณภาครัฐให้เป็นไปด้วยความโปร่งใส และถูกต้องภายใต้กรอบงบประมาณของรัฐ ควบคู่กับการติดตาม และตรวจสอบตามปกติของส่วนราชการ รัฐวิสาหกิจ และหน่วยงานอื่นของรัฐ โดยมุ่งเน้นแผนงานหรือโครงการที่สำคัญ ซึ่งอยู่ในอำนาจของรัฐมนตรีและหัวหน้าส่วนราชการที่มีผลต่อความเป็นอยู่ของ ประชาชน และการพัฒนาประเทศ
๒. รายงานผลการดำเนินการ และเสนอแนะความเห็นให้หัวหน้าคณะรักษาความสงบแห่งชาติทราบโดยเร็ว เพื่อพิจารณาดำเนินการตามขั้นตอนต่อไป
๓. เสนอแนะเพื่อให้มีการดำเนินการในลักษณะที่เป็นคุณ หรือเป็นโทษต่อเจ้าหน้าที่ของรัฐ หรือบุคคลที่เกี่ยวข้องได้ ทั้งนี้ ตามระเบียบแบบแผนของราชการและกฎหมายที่เกี่ยวข้อง
๔. เข้าไปในสถานที่ของส่วนราชการรัฐวิสาหกิจ หน่วยงานอื่นของรัฐ หรือสถานที่อื่นที่เกี่ยวข้อง เพื่อประโยชน์ในการติดติดและตรวจสอบข้อเท็จจริง และพยานหลักฐานที่เกี่ยวข้อง
๕. เชิญข้าราชการ บุคคล หรือหน่วยงานที่เกี่ยวข้องมาชี้แจง หรือส่งเอกสารให้ตามความเหมาะสม
๖. แต่งตั้งคณะอนุกรรมการเพื่อปฏิบัติการใดๆ ตามที่คณะกรรมการ หรือหัวหน้าคณะรักษาความสงบแห่งชาติมอบหมาย
ข้อ ๓. เพื่อประโยชน์ในการดำเนินงานของคณะกรรมการตามข้อ ๑ ให้สำนักปลัดบัญชีกองทัพบกเป็นหน่วยงานรับผิดชอบ และมีกำลังพลตามจำนวนที่เหมาะสม ทั้งนี้ เพื่อสนับสนุนงานทั่วไปและงานที่เกี่ยวข้องกับคณะกรรมการ
ทั้งนี้ตั้งแต่บัดนี้เป็นต้นไป